Chicago XIV

Chicago XIV er det tolvte studioalbumet til det amerikanske bandet Chicago, gjeve ut i 1980. Det vart spelt inn på ei tid då det var dalande interesse for bandet og Chicago XIV er eit av Chicago-albuma som har selt dårlegast og var ein kommersiell flopp. Det er òg det siste studioalbumet deira for Columbia Records.

Bakgrunn
Etter det skuffande Chicago 13, og gitaristen Donnie Dacus slutta, meinte Chicago det var på tide med ein ny strategi. I staden for å tilsetje ein ny gitarist i bandet, leigde dei inn Chris Pinnick som studio- og turnémusikar. Dei prøvde seg òg med ein ny produsent, Tom Dowd, som hadde arbeidd med Aretha Franklin, Cream, Eric Clapton og Toto. Chicago gav seg med discostilen og med Dowd i styringa vart albumet ei enkel, meir straumlinjeforma plate, som fekk namnet Chicago XIV. Det kan ha vore eit svar til den underproduserte new wave-stilen på radio på denne tida og albumet var det minst orkestrerte til no av bandet. Det var likevel ikkje det perfekte samarbeidet og Dowd måtte leie ei gruppe der medlemmane ikkje heilt var på same bølgjelengd.

Utgjeving
Peter Cetera tok no ei enno større rolle i bandet og komposisjonane hans var ei blanding av balladar og pop- og rockesongar. Robert Lamm bidrog med rockelåtane «Manipulation» og «I'd Rather Be Rich» (ein song frå 1975) og James Pankow bidrog med den livlege «The American Dream». Som Chicago 13 før, selde Chicago XIV dårleg. Det var klårt at imaget til Chicago var ute av stil i 1980.

Det vart dårleg marknadsført av Columbia Records, eit selskap som i aukande grad skuffa Chicago, og Chicago XIV selde dårleg. Det nådde berre 71. plassen i USA. Det var ingen hitsinglar igjen og «Thunder and Lightning» hamna like under topp 50 på singellista, medan «Song For You» ikkje gjekk inn på lista i det heile. Chicago opplevde òg dårleg sal på konsertane sine under turneen som følgde. Då dei forstod at forholdet deira hadde surna kraftig, enda Columbia Records kontrakten med Chicago. I 1982 fortalte Robert Lamm, 

Som eit ledd i å få enda avtalen tidleg, gav Columbia ut det andre samlealbumet til bandet på selskapet. Pengane dei fekk frå avtalen vart nytta til å spele inn Chicago 16 på eiga hand, medan bandet leita etter eit nytt selskap. Perkusjonisten Laudir de Oliveira, som hadde vore med Chicago sidan 1973, valde å prøve seg på andre ting og slutta i bandet i 1981. Peter Cetera gav samstundes ut det første soloalbumet sitt i denne pausen.

I 2003 vart Chicago XIV remastra og gjeve ut på ny av Rhino Records med tre unytta opptak frå innspelingane, «Doin' Business» (som først kom ut på samlinga Group Portrait i 1991), «Live It Up» og «Soldier of Fortune» som bonusspor.

Innhald

 Medverkande 

 Bandet 
Peter Cetera – bass, solovokal (spor 2-8,10), korvokal, solovokal på «Live It Up»
Laudir de Oliveira – perkusjon
Robert Lamm – klaverinstrument, solovokal (spor 1,2,8,9), korvokal, solovokal på «Doin Business» og «Soldier of Fortune»
Lee Loughnane – trompet, korvokal
James Pankow – trombone, korvokal, blåsararrangement
Walter Parazaider – treblåseinstrument
Danny Seraphine – trommer

Andre medverkande
Chris Pinnick – gitar
Mark Goldenberg – gitar
David «Hawk» Wolinski – klaverinstrument
Ian Underwood – synthesizerprogrammering

Produksjon
Produsert av Tom Dowd
Produksjonskoordinering – Schatzi Hagerman
Lydteknikar og miksing av Michael Carnevale
Assisterande lydteknikarar – Karat Faye, Bill Freesh and Ricky Delena
Mastra av Bernie Grundman
Design – John Berg
Plateomslag – Gerry Huerta

Lister
Album - Billboard (Nord-Amerika)
ÅrListePlassering1980Pop Album71

Singlar - Billboard (Nord-Amerika)
ÅrSingleListePlassering1980Thunder and LightningPop Singles56

Kjelder
Denne artikkelen bygger på «Chicago XIV» frå ,  den 29. oktober 2015. 
 oppgav desse kjeldene:


Kategori:Chicago-album
Kategori:Musikkalbum frå 1980
Kategori:Album produserte av Tom Dowd
Kategori:Columbia Records-album